stanford-oval/wikipedia huggingface dataset:
הים הלבן

| --- | --- |

 מידע כללי
 על שם:  לבן 
 מיקום:  צפון־מערב רוסיה
 סוג:  ים שולי 
 ים של:  ים ברנץ
 מידות
 שטח:  90,800 קמ"ר
 נפח:  4,400 קמ"ק
 עומק מרבי:  340 מטר
 ‏עומק ממוצע:  67 מטר
 מידע נוסף
 מליחות:  2.4% עד 3.6%
 נהר מזין:  Nes, Bolshaya Toromzha, Kuya, Zolotitsa, Malaya Toromzha, Mesna, Shoyna, Kem, Kyatka, Pushka, Tova, Unduksa, Maloshuyka, Mudyuga, Kad, Nizha, Yugina, Kovda, Strelna, Suma, Shuya, Ruyga, Vonga, Malaya Bugryanitsa, Bolshaya Bugryanitsa, פונוי, Nyukhcha, Kolezhma, וארזוגה, Letnyaya River, Chapoma, Kanda, Chavanga, Torna, Chizha, Chelitsa, Bolshaya Ketmuksa, Megra, Koyda, Bolshaya Kumzhevaya, Volosova, Vilovataya, Gremyakha, Zimnyaya Zolotitsa, Kuzema, Kuloy, Pyalitsa, Kamenka, Kolvitsa, Kalga, Chizhreka, Gridina, Kandozero, Pueta, Pulonga, Pulonga, Rombach, Sonreka, Sig, Indera, Plavezhma, Myagreka, Kuzreka, Nilma, Likhodeevka, Malaya Kumzhevaya, Malaya Ketmuksa, Zapadnaya Kambalitsa 
 מדינות באגן הניקוז:  רוסיה 
 אורך קו החוף:  2,000 ק"מ
 קואורדינטות:  65°39′17″N 36°51′15″E﻿ / ﻿65.65472°N 36.85417°E﻿ / 65.65472; 36.85417
 אזור הים הלבן
 
הים הלבן (ברוסית: Белое море) הוא שלוחה של ים ברנץ בצפון־מערב רוסיה ושטחו 90,800 קמ"ר.
עומקו הממוצע 67 מטרים, והמקסימלי - 340 מטרים. הוא מוקף בקרליה ממערבו, ובחצי האי קולה מצפון לו. תעלת בלומורקנאל מקשרת את הים הלבן אל הים הבלטי. הים כולו הוא תחת ריבונות רוסית ונחשב ל"ים פנימי" של רוסיה.
הנמל החשוב ארכאנגלסק נמצא לחוף הים הלבן, ולאורך ההיסטוריה הרוסית היה מרכז הסחר הימי שלה. בעידן המודרני הוא הפך לבסיס צבאי של צי ספינות הקרב והצוללות הרוסי.
הים הלבן הוא אחד מארבעה ימים הנקראים על שם צבע, כשהאחרים הם: הים השחור, הים האדום, והים הצהוב.
ראו גם

גרון הים הלבן
איי סולובצקי
מפרץ אונגה
מפרץ דווינה
מפרץ קנדלאקשה
מפרץ מזן
מפרץ קנדלאקשה בים הלבן
הים הנורווגי

| --- | --- |

 מידע כללי
 מיקום:  צפון האוקיינוס האטלנטי 
 סוג:  ים שולי 
 מידות
 שטח:  1,380,000 קמ"ר
 נפח:  2,400,000 קמ"ק
 עומק מרבי:  3,970 מטר
 ‏עומק ממוצע:  1600 - 1750 מטר
 מידע נוסף
 מליחות:  3.5%
 נהר מזין:  יוקולסאו אאו דל, תמסן, Stjørdalselva 
 מדינות באגן הניקוז:  נורווגיה 
 קואורדינטות:  69°N 0°E﻿ / ﻿69°N 0°E﻿ / 69; 0
 מפת הים הנורווגי
 
הים הנורווגי (בנורווגית: Norskehavet) הוא ים שולי בצפון האוקיינוס האטלנטי או בדרום האוקיינוס הארקטי. הים ממוקם צפונית מערבית לנורווגיה בין הים הצפוני לבין ים גרינלנד, ממזרח לים איסלנד ודרומית מערבית לים ברנץ. רכס תת-מימי הנמצא בין איסלנד לאיי פארו מפריד בין הים הנורווגי לבין האוקיינוס האטלנטי. רכס יאן מאיין מפריד את הים הנורווגי מהאוקיינוס הארקטי.
זרמים

בשל הקור הרב באזור הים הנורווגי, מימי הים הנורווגי וים גרינלנד נוטים לרדת מפני הים לעומק של שנים - שלושה קילומטרים. זרם אנכי זה מביא לכך שמימי האוקיינוס באזור זה רוויים בחמצן, וכך נוצרים למעשה זרם חם בגובה פני הים וזרם עומק קר בעומק פני הים, לאורך חופיה המערביים של נורווגיה.
זרם מזרח איסלנד מעביר מים קרים לכיוון דרום מהים הנורווגי, בעוד שזרם נורווגיה - המהווה חלק מזרם הגולף מעביר מים חמים בגובה פני השטח לעבר ים נורווגיה. בעטיו של זרם חם זה, ובשל המליחות הנמוכה של הים הנורווגי, במרבית שטחו של הים הנורווגי אין קרחונים, ומעבר ספינות מתאפשר במשך מרבית ימות השנה. בשל המליחות הנמוכה והחמצן הרב, הדגה באזור רבה ביותר. להקות המליחים, הבקלה, הסרדינים והאנשובי הרבות הביאו לכך שהים הנורווגי הוא אתר דיג בעל חשיבות כלכלית רבה לנורווגיה. סיבה נוספת לחשיבות כלכלית זו היא גילויים של מרבצי נפט וגז טבעי גדולים, שהפקתם המסחרית על ידי נורווגיה החלה בשנת 1993.
הולדן HX

| --- | --- |

הולדן HX, דגם Kingswood
 מאפיינים כלליים
 יצרן:  ג'נרל מוטורס-הולדן (General Motor Holden)
 שנות ייצור:  1976–1977
 הרכבה:  אוסטרליה אוסטרליה  ניו זילנד ניו זילנד
 מודל קודם:  הולדן HJ
 מודל אחריו:  הולדן HZ
 חברת אם:  ג'נרל מוטורס
 אורך:  4,629 מ"מ (סדאן)
 רוחב:  1,816 מ"מ (סדאן)
 גובה:  1,417-1,486 מ"מ
 משקל:  1,471-1,493 ק"ג
 בסיס גלגלים:  2,819 מ"מ  (סדאן)  2,896 מ"מ (סטיישן)
 מפרט טכני
 מנוע:  6 צילינדרים, 3,300 סמ"ק המפיק 118 כ"ס  V8 צילינדרים, 4,146 סמ"ק המפיק 161 כ"ס  V8 צילינדרים, 5,000 סמ"ק המפיק 216 כ"ס
 הילוכים:  תמסורת ידנית - 4 מהירויות  תמסורת אוטומטית - 3 מהירויות Tri-Matic  תמסורת אוטומטית - 3 מהירויות מסוג  "400 Turbo-Hydramatic"
הולדןHX (באנגלית: Holden HX) היא  סדרת מכוניות בתצורות : סדאן 4 דלתות, (מכונית סלון), קופה - 2 דלתות, סטיישן, ו-מסחרית אשר יוצרו על ידי ג'נרל מוטורס-הולדן (General Motor Holden) האוסטרלית, חברת בת של קונצרן ג'נרל מוטורס האמריקאית, בין השנים 1976–1977.
בנוסף דגמי "הולדן HX" יוצרו ב-ניו זילנד על ידי "ג'נרל מוטורס ניו זילנד" (General Motors New Zealand).
יוצרו 110,669 יחידות.
תצורות

סדאן - 4 דלתות
קופה - 2 דלתות
סטיישן - 2 דלתות
מסחרית - 2 דלתות
טנדר - 2 דלתות
אמבולנס
דגמים

Kingswood (סדאן)
Kingswood (סטיישן)
Belmont (סדאן)
Belmont (סטיישן)
Premier (סדאן)
Premier (סטיישן)
Monaro  (קופה - 2 דלתות, 4 דלתות)
Statesman
Sandman
תמונות

הולדן HX Limited Edition - קופה
הולדן HX Limited Edition - קופה LE
הולדן HX Limited Edition - קופה LE - מבט לתא הנהג
הולדן HX Monaro GTS sedan
הולדן HX Belmont Wagon
הולדן HX דגם Kingswood (טנדר)
הולדן HX דגם Kingswood (טנדר)
הולדן HX דגם Kingswood (טנדר)
הולדן HX דגם Kingswood (סטיישן)
הולדן HX דגם Kingswood
הולדן HX דגם Kingswood, סדאן
הולדן HX דגם Kingswood
הולדן HX דגם Kingswood
הולדן HX דגם Statesman
הולדן HX דגם Statesman
הולדן HX דגם Statesman
הולדן HX דגם Premier
הולדן HX דגם Premier
הולדן HX דגם Premier - סטיישן
הולדן HX דגם Sandman (מסחרית)
הולדן HX דגם Sandman (מסחרית)
ראו גם

הולדן FE
הולדן אפולו
הולדן FJ
הולדן HZ
הולדן ברוהאם
הערות שוליים

↑  Norm Darwin, 100 Years of GM in Australia, 2002, page 268-264
↑  הולדן HX It Happened in a Holden - תוצאות Google Books
↑  הולדן HX קופהcar-reviews/used-car-review-hx-holden-le-coupe-1976
↑  הולדן HX - אמבולנס  Holden HX - Colac Ambulance
הולדן FE

| --- | --- |

הולדן FE, סדאן, שנת 1956
 מאפיינים כלליים
 נקרא גם:  Holden Standard
 יצרן:  ג'נרל מוטורס-הולדן (General Motor Holden)
 שנות ייצור:  1956–1958
 הרכבה:  אוסטרליה אוסטרליה  ניו זילנד ניו זילנד (מינואר 1957)
 מודל קודם:  הולדן FJ
 מודל אחריו:  הולדן FC
 חברת אם:  ג'נרל מוטורס
 אורך:  4,470 מ"מ
 רוחב:  1,702 מ"מ
 גובה:  1,549 מ"מ
 משקל:  1,080 ק"ג
 בסיס גלגלים:  2,667 מ"מ
 מפרט טכני
 מנוע:  6 צילינדרים,2,160 סמ"ק המפיק 70 כ"ס ב-4,000 סל"ד (יחס דחיסה: 6.8:1)
 הילוכים:  תמסורת ידנית - 3 מהירויות
 צריכת דלק:  מכל דלק - 43.2 ליטר
הולדן FE (באנגלית: Holden FE) היא מכונית משפחתית גדולה, בתצורת סדאן, 4 דלתות, אשר יוצרה על ידי יצרנית הרכב האוסטרלית, ג'נרל מוטורס-הולדן (General Motor Holden) חברת בת של קונצרן ג'נרל מוטורס האמריקאית, בין השנים 1956–1958.
בנוסף ליצור הדגם באוסטרליה, דגם ה-"הולדן FE" יוצר בניו זילנד, מינואר 1957 על ידי "ג'נרל מוטורס ניו זילנד" (General Motors New Zealand). דגם ה-"הולדן FE" היה הדגם הראשון שבנתה חברת ג'נרל מוטורס בניו זילנד.
בנוסף יוצר דגם ה- "הולדן FE" בתצורות: סטיישן, קוסטום קופה, מסחרית (וואן) וטנדר.
סך הכול יוצרו 155,161 יחידות.
נתונים טכניים

מנוע קדמי
מנוע בנזין
סוג הנעה : הנעה אחורית
תאוצת דגם הסדאן מ-0–97 קמ"ש היא 18.1 שניות.
מחיר דגם הסדאן בהשקה עמד על 1,142 לירה שטרלינג אוסטרלית.
דגמים

סדאן - 4 דלתות (מיולי 1956). יוצר בשלושה דגמי משנה: סטנדרטי, עסקים וספיישל
קוסטום קופה - 2 דלתות
סטיישן - 2 דלתות (מרץ 1957)
מסחרית - 2 דלתות (ממאי 1957)
טנדר - 2 דלתות
תמונות

הולדן FE
הולדן FE, שנת 1956 - קוסטום קופה
הולדן FE, שנת 1956 - קוסטום קופה
הולדן FE, שנת 1957
הולדן FE
הולדן FE, שנת 1957 - מבט לתא הנהג ולוח מחוונים
הולדן FE - מסחרית
הולדן FE - טנדר
הולדן FE - טנדר
הולדן FE - סטיישן
הולדן FE - סטיישן
הולדן FE
הולדן FE, שנת 1956 (ניידת משטרה) - מבט לתא הנהג
הולדן FE, שנת 1956 (ניידת משטרה)
הולדן FE, שנת 1956 (ניידת משטרה)
הולדן FE - סטיישן
ראו גם

הולדן FB
הולדן FJ
הולדן אפולו
הולדן HX
הולדן HZ
הולדן ברוהאם
הערות שוליים

↑  הולדן FE .motoring
↑  הולדן FE - ספציפיקציות uniquecarsandparts.com.au/holden_FE_technical_specifications
המטה המיוחד F

המטה המיוחד F היה שם הכיסוי למשימה צבאית של גרמניה הנאצית לעיראק במהלך מלחמת העולם השנייה. הוא הוקם ב-20 במאי 1941 אך פורק חודש לאחר מכן ב-20 ביוני 1941.
הכוח היה למעשה יחידה קרקעית שאמורה הייתה לסייע למנהיג העיראקי הפרו-נאצי רשיד עאלי אל-כילאני. בהנחיה מס' 30 של היטלר ולפיה יש לתמוך במרד בעיראק בתקווה להרוס את העמדה האנגלית בין הים התיכון והמפרץ הפרסי.
היסטוריה

ב-23 במאי, ההוראות עבור מטה F פורטו על ידי הדיקטטור הגרמני אדולף היטלר בהנחיה מס' 30 של היטלר ולפיה יש לתמוך במרד בעיראק בתקווה להרוס את העמדה האנגלית בין הים התיכון והמפרץ הפרסי. ההנחיה פירטה את רמת ההתערבות הגרמנית בתמיכה בלאומנים ערבים שתפסו את הממשלה בעיראק ונלחמו בצבא הבריטי. רבים מחברי המשימה השונים קיבלו פקודות לפני 23 במאי ושהו בעיראק באותה עת. המלחמה האנגלו-עיראקית פרצה ב-2 במאי. לדברי ראש ממשלת הממלכה המאוחדת, וינסטון צ'רצ'יל "ההנחיות הנמרצות" שהוציא היטלר הוצאו מאוחר מדי ובתקופה ההיא כבר "כל סיכוי להתערבות מועילה של מדינות הציר במלחמה חלף".
כוח המשימה הונהג על ידי גנרל חיל טייסי הקרב הנאצי, הלמוט פלמי. החטיבה הייתה אמורה לקום בעיראק מאלפי המתנדבים הערבים הזמינים מעיראק, מסוריה, מפלשתינה, מסעודיה ומכל העולם הערבי אך בעקבות מותו של מייג'ור אקסל פון בלומברג שטס לעיראק והיה מפקד קבוצת הסיור בעיראק התוכנית נכשלה ובטלה. קבוצה קטנה של קציני המודיעין הצבאי הגרמני, האבווהר דמנו בהשמדת מתקני הנפט שהחזיקו הבריטים בעיראק אך תוכנית זו לא הייתה ישימה והייתה לא יותר מפנטזיה של חבריה.
הדיפולמט הגרמני פריץ גרובה ייצג את משרד החוץ הגרמני בעיראק כחלק מכוח F, הוא היה האחראי על תעמולה הקשורה למשימה בנוסף לחובותיו הדיפלומטיות במדינה.
מלבד זאת, היה גם את פיקוד כוחות האוויר עיראק (שהיה הזרוע האווירית של המטה המיוחד F), אנשי הפיקוד נשלחו לעיראק במאי 1941 כדי לסייע לממשלת המורדים של ראשיד עלי לאחר שהדיחו את המשטר הפרו-בריטי בחודש הקודם. ב-29 במאי הם נסוגו מעיראק ובכך נגמרה המשימה של כוח מיוחד F.
הערות שוליים

↑  Kurowski, pg. 134
↑  "Namhafte Persönlichkeiten". Gemeinschaft der Flieger deutscher Streitkräfte e.V. (בגרמנית). נבדק ב-7 בפברואר 2014. {{cite web}}:  (עזרה)
| --- | --- |
בקרת זהויות :  GND: 6104117-8  VIAF: 124227197   WorldCat (עם VIAF): 124227197 
ערך זה הוא קצרמרבנושא היסטוריה. אתם מוזמנים לתרום לוויקיפדיה ו.
הלנה, נסיכת ולדק ופירמונט

הלנה, נסיכת ולדק ופירמונט (בגרמנית: Helene von Waldeck und Pyrmont; 17 בפברואר 1861 – 1 בספטמבר 1922), הייתה אשתו של לאופולד, דוכס אולבני.
ביוגרפיה

הלנה נולדה ב-17 בפברואר 1861 בארולזן לגאורג ויקטור, נסיך ולדק ופירמונט והלנה, נסיכת נסאו, בתם של וילהלם, דוכס נסאו ופאולינה, נסיכת וירטמברג, והייתה אחותם של פרידריך, נסיך ולדק ופירמונט ואמה, נסיכת ולדק ופירמונט.
בנובמבר 1881 התארסה הלנה עם לאופולד, דוכס אולבני, בנה של ויקטוריה, מלכת הממלכה המאוחדת, וב-27 באפריל 1882 התחתנו השניים בקפלת ג'ורג' הקדוש בטירת וינדזור. לאחר חתונתם גרו השניים בבית קלרמונט, והיו להם חיי נישואים מאושרים. אולם ב-28 במרץ 1884 מת לאופולד בקאן, צרפת, כתוצאה ממחלת ההמופיליה שהייתה לו, וזאת בזמן שהלנה הייתה בהריון של ילדם השני - צ'ארלס אדוארד.
לאחר מותו של לאופולד הקדישה הלנה את חייה לארגוני צדקה, ואף הקימה את תיאטרון אולבני ואת קרן דטפורד. בתקופת מלחמת העולם הראשונה הייתה הלנה פעילה בבתי חולים ובסיוע לנזקקים, יחד עם גיסתה ביאטריס, נסיכת הממלכה המאוחדת ואחייניתה מריה לואיזה, נסיכת שלזוויג-הולשטיין.
בשנת 1899 התאבד אחיינה אלפרד, יורש העצר לדוכסות סקסה-קובורג-גותה, ובנה צ'ארלס אדוארד נבחר לרשת את דוכסות סקסוניה-קובורג-גותה לאחר מות אלפרד, דוכס אדינבורו וסקסוניה-קובורג-גותה. צ'ארלס אדוארד נסע לגרמניה, שם דאג וילהלם השני, קיסר גרמניה לחינוכו, ובשנת 1900 הוכתר כדוכס סקסוניה-קובורג-גותה. בשנת 1901 עלתה הצעה שהלנה תתחתן עם ארצ'יבולד פרימרוז, רוזן רוזברי החמישי, אולם ההצעה לא יצאה לבסוף אל הפועל.
ב-1 בספטמבר 1922 מתה הלנה בטירול, אוסטריה, בזמן שביקרה אצל בנה קרל אדוארד, דוכס סקסוניה-קובורג-גותה, כתוצאה מהתקף לב.
משפחתה

ב-27 באפריל 1882 התחתנה הלנה עם לאופולד, דוכס אולבני, בנה של ויקטוריה, מלכת הממלכה המאוחדת, ממנו נולדו לה שני ילדים:
הנסיכה אליס, רוזנת אתלון (1883-1981) - נישאה לאלכסנדר קיימברידג', רוזן אתלון הראשון, אחיה הצעיר של מרי מטק, רעייתו של ג'ורג' החמישי.
קרל אדוארד, דוכס סקסוניה-קובורג-גותה (1884-1954) - ירש את דודו אלפרד, דוכס סקסוניה-קובורג-גותה כדוכס סקסוניה-קובורג-גותה האחרון.
הערות שוליים

↑  אשתו של וילם השלישי, מלך הולנד
| --- | --- |
בקרת זהויות :  BnF: cb16296166v (data)  SNAC: w6fp0wvq
הים הלבנטיני

| --- | --- |

 מידע כללי
 על שם:  לבנט 
 מיקום:  מזרח הים התיכון 
 סוג:  ים 
 מידות
 שטח:  320,000 קילומטר רבוע
 מידע נוסף
 נהר מזין:  נחל הירקון, נילוס 
 מדינות באגן הניקוז:  טורקיה טורקיה ישראל ישראל מצרים מצרים לבנון לבנון סוריה סוריה קפריסין קפריסין
 קואורדינטות:  34°N 30°E﻿ / ﻿34°N 30°E﻿ / 34; 30
  (למפת הים התיכון מוגדלת) הים הלבנטיני(למפת הים התיכון רגילה) הים הלבנטיני
 
הים הלבנטיני הוא שמו של חלקו המזרחי ביותר של הים התיכון, הצמוד ללבנט.
גאוגרפיה

הים הלבנטיני משתרע על פני שטח של 320 אלף קילומטר רבוע. גובלות בו המדינות טורקיה מצפון, סוריה, לבנון וישראל (וכן רצועת עזה) ממזרח ומצרים ולוב מדרום. גבולו המערבי של ים זה מוגדר בקו המתמשך מראס אל-הילאל שבלוב ועד לאי היווני גאבדוס שמדרום לכרתים. הוא גובל בצפון מערב בים האגאי ובדרום מערב בים הלובי.
חלקו הצפוני של ים הלבנטיני נקרא גם הים הקיליקי גובלים בו מפרץ איסכנדרון ומפרץ אנטליה.
הנקודה העמוקה ביותר בים הלבנטיני היא בעומק של 4,384 מטר, גם היא מדרום לכרתים. האי הגדול ביותר בו הוא קפריסין.
להגירה הלספסית מים סוף דרך תעלת סואץ יש השפעה רבה על האקולוגיה של הים הלבנטיני ובעקבותיה התאקלמו בו מינים פולשים של בעלי חיים מים סוף. תרמה לכך גם הקמת סכר אסואן במצרים, שהקטינה את כמות המים המתוקים הזורמים לים הלבנטיני, גרמה להעלאת מליחותו לרמה דומה לזו של ים סוף, והקלה על מינים שמקורם שם להתאקלם בים הלבנטיני.
החיים על פי דביר

| --- | --- |

 סוגה:  דוקומנטרי
 יוצרים:  טל מנדל
 בימוי:  דב שרמן, אייל סלע
 משתתפים:  ד"ר איתי גל, דביר בנדק, עירית בנדק
 ארץ מקור:  ישראל ישראל
 שפות:  עברית
 מספר פרקים:  13
 הפקה
 מפיק:  יואב לשם טל מנדל
 מפיקים בפועל:  גיא ברק דנה זרעוני
 חברת הפקה:  Beyond Creative
 הפצה:  תאגיד השידור הישראלי
 עורכים:  דב שרמן, נעמה אדרי
 צלמים:  עמיקם שילה, מתן כהן, מיכאל דאל, אריה סנדומירסקי, יאן פינקלברג
 בעלי תפקידים נוספים:  ייעוץ רפואי: ד"ר איתי גל הקלטת קול: אלעד גולדברג, חיים מאיר, יניב לוי, אלכסיס זרמבסקי, רונן ברגר 
 מוזיקה:  ישיב כהן, יובל שפריר
 אורך פרק:  30 דקות
 שידור
 רשת שידור:  כאן 11
 תקופת שידור מקורית:  18 בדצמבר 2018 – 12 במרץ 2019
 קישורים חיצוניים
 אתר התוכנית
החיים על פי דביר היא תוכנית טלוויזיה תיעודית ישראלית שעלתה לשידור ב-18 בדצמבר 2018 בערוץ כאן 11. התוכנית עוקבת אחר השחקן והקומיקאי דביר בנדק, בניסיונותיו למצוא דרכים להאריך את תוחלת חייו.
נושא התוכנית

במרץ 2014 דביר בנדק עבר ניתוח קיצור קיבה, שגרם לו להשיל ממשקלו 63 קילוגרמים. במסגרת השינוי באורח החיים שלו, הוא יוצא לחקור אחר הסכנות הבריאותיות האחרות האורבות לו. התוכנית מלווה על ידי ד"ר איתי גל, כתב הבריאות של אתר ynet.
סקירה > סקירת סדרה

| עונה | עונה | פרקים | פרקים | שודרה לראשונה (ישראל)> הפרק הראשון | שודרה לראשונה (ישראל)> הפרק האחרון |
| --- | --- | --- | --- | --- | --- |
|  | 1 | 13 | 13 | 18 בדצמבר 2018 | 12 במרץ 2019 |
סקירה > פרקים

|  מספר פרק |  מספר פרק בעונה |  שם הפרק |  תאריך שידור מקורי |  מדרוג |
| --- | --- | --- | --- | --- |
| 1 | 1 | סרטן | 18 בדצמבר 2018 | 3.3%‏ |
| 2 | 2 | שפעת | 25 בדצמבר 2018 | 2.4%‏ |
| 3 | 3 | שבץ | 1 בינואר 2019 | 2.8%‏ |
| 4 | 4 | COPD | 8 בינואר 2019 | 2.8% |
| 5 | 5 | לחץ דם | 15 בינואר 2019 | 3.7% |
| 6 | 6 | עייפות | 22 בינואר 2019 | 4% |
| 7 | 7 | זקנה | 29 בינואר 2019 | 2.7% |
| 8 | 8 | סוכרת | 5 בפברואר 2019 |  |
| 9 | 9 | השמנת יתר | 12 בפברואר 2019 |  |
| 10 | 10 | אלצהיימר | 19 בפברואר 2019 |  |
| 11 | 11 | התקף לב | 26 בפברואר 2019 |  |
| 12 | 12 | סטרס | 5 במרץ 2019 |  |
| 13 | 13 | מוות | 12 במרץ 2019 |  |
הערות שוליים

↑  כאן 11 עקף ערב שלישי ברציפות את עשר: 6% לחזרת הצ'ייסר, באתר Ice
↑  אלכסנדר כץ, משחק לוהט, הרייטינג פחות: רק 6.6% לניצחון של מכבי על ב"ש, באתר אייס, ‏26 בדצמבר 2018
↑  אלכסנדר כץ, 18.5% ל'כוכב הבא'; 'המרדף' עקפה את ערוץ עשר, באתר אייס, 2 בינואר 2019
↑  הכוכב הבא ומהפכה במטבח נחלשו; בלי ביבי - המהדורות יורדות, באתר Ice
↑  אלכסנדר כץ, שידור היסטורי? חדשות עשר נפרדה מאפיק 14 עם נתון סביר, באתר אייס, 16 בינואר 2019
↑  אתגר פער 10 הנקודות: המתחזים גוברת בקלות על טקס וראייטי, באתר Ice
↑  גנץ שובר שתיקה, הציבור פחות צפה: 35.5% לנאום ב-4 הערוצים, באתר Ice
המטה המבצעי לתיאום הרשויות המבצעות במאבק בנגיף הקורונה

| --- | --- |

 מידע כללי
 מדינה:  רוסיה 
 סוכנות אם:  ממשלת רוסיה 
 תאריך הקמה:  27 בינואר 2020 
 מטה מרכזי:  הבית הלבן של רוסיה 
 אתר רשמי
 קואורדינטות:  55°45′18″N 37°34′23″E﻿ / ﻿55.755°N 37.573055555556°E﻿ / 55.755; 37.573055555556
 he
 
המטה המבצעי לתיאום הרשויות המבצעות במאבק בנגיף הקורונה, רשמית "המטה המבצעי למניעת ייבוא והתפשטות זיהום נגיף קורונה החדש בשטחי הפדרציה הרוסית" (ברוסית: Оперативный штаб по предупреждению завоза и распространения новой коронавирусной инфекции на территории Российской Федерации) הוא הגוף הפדרלי הבכיר ברוסיה האחראי לניהול פעילות הממשלה והגופים הפדרליים בתחום מניעת החמרת המצב האפידמיולוגי לאור פרוץ מגפת הקורונה ברוסיה. פועל בכפיפות לממשלת רוסיה.
הרכב

בראש המטה עומדת סגנית ראש הממשלה טטיאנה גוליקובה. בהרכב המועצה מכהנים אישי ממשל בולטים ברוסיה כדוגמת:
אנה פופובה, רופאת התברואה הראשית וראש השירות הפדרלי לפיקוח בתחום הגנת זכויות הצרכן;
סרגיי דנקוורט ראש השירות הפדרלי לפיקוח וטרינרי ופיטוסניטרי
השר למצבי חירום והגנה אזרחית
אנדריי מיכאילוביץ' מוריאקוב, סגן ראש שירות ביון החוץ`
מיכאיל מוראשקו שר הבריאות
ויטאלי סאבלייב יו"ר איירופלוט ובהמשך שר התחבורה (לפניו כיהן יבגני דיטריך כחבר המועצה מתוקף היותו שר התחבורה מינואר ועד נובמבר 2020).
המועצה המתאמת למאבק בקורונה

במסגרת המטה פועלת גם המועצה המתאמת למאבק בקורונה (ברוסית: Координационный совет по борьбе с COVID-19), שהוקמה ב-14 במרץ 2020 ובה חברים מיכאיל מישוסטין ראש ממשלת רוסיה המשמש כיו"ר המועצה, אנדריי בלואוסוב סגנו, טטיאנה גוליקובה, דמיטרי צ'רנישנקו סגן ומזכיר המועצה, אנטון סילואנוב שר האוצר, סרגיי סוביאנין ראש עיריית מוסקבה, אלכסנדר בורטניקוב מנהל שירות הביטחון הפדרלי, ולדימיר בולאווין מנהל שירות המכס הפדרלי של רוסיה, אנדריי וורוביוב מושל מחוז מוסקבה, דמיטרי גוגין ראש הסוכנות הפדרלית לרזרבות מדינה, סרגיי דנקוורט ראש השירות הפדרלי לפיקוח וטרינרי ופיטוסניטרי, אלכסיי ז'וקוב סגן יושב ראש הדומה הממלכתית, יבגני זיניצ'ב שר החירום, ויקטור זולוטוב מפקד המשמר הלאומי של רוסיה, ולדימיר קולוקולצב שר הפנים של רוסיה, איגור קראסנוב התובע הכללי של רוסיה, דניס מנטורוב שר המסחר והתעשייה, מיכאיל מוראשקו שר הבריאות, אלווירה נביאולינה נגידת הבנק המרכזי של רוסיה, סרגיי נארישקין מנהל סוכנות הביון, מקסים אורשקין עוזר נשיא רוסיה ואישים נוספים.
הנס המלכותי של מאוריציוס

| --- | --- |

 יחס אורך/גובה:  1:2
 קבלת מעמד רשמי:  1968
 הונף לאחרונה:  1992
הנס המלכותי של מאוריציוס (באנגלית: Royal Standard of Mauritius) או הדגל האישי של מלכת מאוריציוס (באנגלית: Queen's Personal Mauritian Flag) היה הדגל האישי של אליזבת השנייה, מלכת מאוריציוס בין השנים 1968–1992.
בדגל זה נעשה שימוש בעת ביקור המלכה במאוריציוס וכן בעת מילוי תפקידה כראש המדינה.
למושל הכללי של מאוריציוס אשר מילא את תפקידה בהיעדרה היה דגל אחר.
הדגל זהה לשלט האצולה שבמרכז סמל מאוריציוס בתוספת הדגל האישי של המלכה אליזבת השנייה המופיע בעיגול במרכז הנס המלכותי.
ראו גם

סמל מאוריציוס
דגל מאוריציוס
הנס הלסו

| --- | --- |

הנס הלסו
 לידה:  9 ביולי 1948 (בן 76) דנמרק קופנהגן, דנמרק
 מדינה:  ממלכת דנמרק 
 השתייכות:  כוחות ההגנה של דנמרק
 תקופת הפעילות:  1968–2008 (כ־40 שנה)
 דרגה:   גנרל
 תפקידים בשירות
 רגימנט הארטילריה המלכותי פיקוד המבצעים של הצבא ראש ההגנה
 עיטורים
 הצלב הגדול של מסדר דנבורג (2007) 
 
הנס ייספר הלסו (בדנית: Hans Jesper Helsø;‏ נולד ב-9 ביולי 1948) הוא גנרל דני בדימוס, אשר שימש כראש ההגנה (מקביל לרמטכ"ל) של צבא דנמרק בין השנים 2002–2008.
ביוגרפיה

הלסו נולד ב-9 ביולי 1948 בקופנהגן. הוא נכנס לאקדמיה הצבאית הדנית המלכותית בשנת 1982 וסיים את לימודיו בשנת 1984. ב-1986 הוא התגייס לצבא המלכותי הדני, וב-1974 הוצב ברגימנט הארטילריה המלכותי ושרת בו במשך ארבע השנים הבאות. ב-1979 הוא נשלח לקפריסין כחלק מ-UNFICYP. בין השנים 1982–1983 למד בארצות הברית. ב-1990 הוא חזר לדנמרק, הועלה לדרגת לוטננט קולונל ומונה למפקד מחלקה. בין השנים 1994–1996 הוא שימש כמפקד רגימנט הארטילריה המלכותי, וב-1995 שרת עמו במלחמות יוגוסלביה. בשנת 2000 הוא מונה למפקד פיקוד המבצעים של הצבא. הוא סומן כמחליפו של ראש ההגנה (מקביל לרמטכ"ל) המכהן כריסטיאן האוויט, שנועד לפרוש במהלך שנת 2002. הוא נאלץ להיכנס לתפקיד מוקדם מהצפוי, לאחר שהאוויט יצא לפנסיה מוקדמת.
תקופת כהונתו של הלסו כראש ההגנה אופיינה בשינויים מרחיקי לכת בצבא הדני. השינוי המרכזי היה הפיכתו של הצבא מצבא המבוסס על גיוס חובה לצבא מקצועי. ב-31 ביולי 2008 פרש הלסו מהצבא.
הלס קיצ'ן

| --- | --- |

מפת הל'ס קיצ'ן על מפת ניו יורק
 מידע
 עיר:  ניו יורק
 שטח:  2.18 קמ"ר
 אוכלוסייה:  45,884 (2010)
 קואורדינטות:  40°45′51″N 73°59′32″W﻿ / ﻿40.764166666667°N 73.992222222222°W﻿ / 40.764166666667; -73.992222222222
 שכונות נוספות בניו יורק
 he
 
שכונת הלס קיצ'ן (Hell's Kitchen, לעיתים מוכרת גם כקלינטון) שוכנת בצד המערבי של מידטאון מנהטן, ניו יורק. מקובל לתחום את גבולותיה ברחוב ה-34 מדרום, רחוב ה-59 מצפון, השדרה השמינית ממזרח ונהר ההדסון ממערב.
במאה ה-19 השכונה הייתה מעוז של אירים אמריקאים מהמעמד הנמוך, אך במהלך המחצית השנייה של המאה ה-20 אופי השכונה השתנה, והשכונה מהווה מוקד משיכה לשחקנים מתיאטראות ברודוויי ואולפן השחקנים השוכנים בקרבת מקום, כמו גם לסוחרי ניירות ערך מבורסת וול סטריט.
על פי מפקד האוכלוסין של ארצות הברית לשנת 2010, בשכונה התגוררו 45,884 תושבים, גידול של 13 אחוזים לעומת המפקד הקודם, בשנת 2000.
מקור השם

מקור השם אינו ברור. הוא מופיע לראשונה בדפוס ב-22 בספטמבר 1881 בניו יורק טיימס בכתבה המתארת מקרה רצח בשכונה. על פי האגדה מקור השם היא מתלונתו של שוטר צעיר לשותפו הוותיק "זהו הגיהנום", על כך השיב השוטר הוותיק "הגיהנום נעים לעומת זה, זהו מטבח הגיהנום (hell’s kitchen)".
ייתכן כי מקור השם הוא בשמה של מסעדה ששכנה באזור, או שהשם הושאל משכונה בעלת אופי דומה בלונדון.
לעיתים מכונה השכונה בשם קלינטון, בעיקר כאמצעי למיתוג מחדש של השכונה, תוך ניסיון להתרחק מהעבר הלא חיובי של האזור. מקור שם זה הוא על שם פארק בשכונה הנושא את שמו של מושל ניו יורק דוויט קלינטון.
אתרים ידועים בשכונה

טרמינל האוטובוסים של רשות הנמלים, תחנת האוטובוסים המרכזית של מנהטן, ממוקם בשכונה, כמו גם מגדל הרסט.
בשכונה ריכוז גבוה של אולפני טלוויזיה ואולפני הקלטות ובשכונה צולמו תוכניות טלוויזיה רבות.
ברציף 86 על נהר ההדסון נמצא מוזיאון הים האוויר והחלל אינטרפיד.
כיכר הטיימס שוכנת ממזרח לשכונה.
בתרבות פופולרית

השכונה מופיעה בתרבות הפופולרית לרוב. כך למשל דרדוויל, ג'סיקה ג'ונס ודמויות אחרות ביקום מארוול פועלות בשכונה. גם ניק פיורי גדל בשכונה זו.
האלבום 57th & 9th של סטינג הוקלט בשכונה ונקרא על שם צומת בשכונה, אותה חצה סטינג בדרכו לאולפן ההקלטות מדי יום.
הערות שוליים

↑  Hell's Kitchen Park
| --- | --- |
בקרת זהויות :  NLI: 987007542592605171  BnF: cb15864015g (data)  LCCN: n97057529  MusicBrainz: 497eb1f1-8632-4b4e-b29a-88aa4c08ba62  SUDOC: 162484976  VIAF: 133866411   WorldCat (עם VIAF): 133866411
היום הלאומי של וייטנאם

היום הלאומי של וייטנאם (בווייטנאמית: Ngày Quốc Khánh) נחוג בווייטנאם ב-2 בספטמבר, בתאריך זה בשנת 1945 הוכרזה עצמאות וייטנאם מידי הצרפתים.
עד למלחמת העולם השנייה הייתה וייטנאם, יחד עם קמבודיה ולאוס, חלק מקולוניה צרפתית שנקראה הודו-סין. במהלך המלחמה נכבשה הודו-סין על ידי האימפריה היפנית. כשזו הובסה חזרה השליטה בהודו-סין לצרפת, אלא שהפעם המציאות הייתה שונה. בזמן הכיבוש היפני התארגנה מחתרת קומוניסטית, "וייט מין" בראשות הו צ'י מין, שהכריז עם סיום המלחמה על הקמת רפובליקת וייטנאם ובירתה האנוי שבצפון הארץ. הקיסר ה-13 והאחרון של שושלת נגויין, באו דאי (Bảo Đại) ויתר ב-1945 בטקס שנערך בהואה בארמון נו מון על תפקידו כשליט. ב-2 בספטמבר הכריז הו צ'י מין על הקמת "הרפובליקה הדמוקרטית של וייטנאם".
מאז 2007 נעשו שינויים בתאריכי החגים המסורתיים שנקבעו ב-1945, אולם ה-2 בספטמבר נותר כחג העצמאות של וייטנאם.
ערך זה הוא קצרמרבנושא וייטנאם. אתם מוזמנים לתרום לוויקיפדיה ו.
הנס המלכותי של האימפריה הרומית הקדושה

| --- | --- |

 סוג הדגל:   עיצוב שהיה בשימוש בעבר, אך כיום לא בשימוש
 הונף לראשונה:  המאה ה-10
 הונף לאחרונה:  1806
 מוטיבים עיצוביים:  דגל זהב המוטען בעיט דו-ראשי שחור עם טלפיים אדומים
הנס המלכותי של האימפריה הרומית הקדושה היה דגל זהב אשר הוטען בעיט דו ראשי שחור בעל טלפיים אדומים.
לאימפריה הרומית הקדושה אשר התקיימה בין המאה ה-9 ועד לשנת 1806 לא היה דגל לאומי אלא הצבעים שחור וזהב שימשו כצבעי הקיסר והופיעו בנס: עיט שחור על רקע זהב. עיצובו של הנס שונה מעט בסוף המאה ה-13 או בתחילת המאה ה-14 כאשר מקור העיט וטלפיו נצבעו באדום. מתחילת המאה ה-15 הפך העיט לדו-ראשי.
עם פירוקה של האימפריה בידי נפוליאון בונפרטה בשנת 1806 הוסיף בית הבסבורג להניף את צבעי השחור-זהב כדגלה של האימפריה האוסטרית עד תבוסתה במלחמת העולם הראשונה בשנת 1918.
ראו גם

סמל האימפריה הרומית הקדושה
הערות שוליים

↑  Carol P.Shaw, Flags (1994). Collins Gem, p. 92 (באנגלית)
ערך זה הוא קצרמרבנושא סמלים. אתם מוזמנים לתרום לוויקיפדיה ו.